Vonskuveður gengur yfir landið í dag. Víða er ekkert ferðaveður og vegum hefur verið lokað, meðal annars um Hellisheiði og Þrengsli. (má uppfæra inngang)
Skammt er stórra högga á milli og enn ein lægðin gengur yfir landið í dag - suðaustan stormur og honum fylgir talsverð úrkoma, ýmist snjókoma, slydda eða rigning. Víða er spáð hátt í 30 metrum á sekúndu. Haraldur Eiríksson er veðurfræðingur á Veðurstofu Íslands.
Appelsínugul viðvörun tók gildi á höfuðborgarsvæðinu um ellefu og eftir hádegi ná viðvaranir til landsins alls.
Björgunarsveitin hefur sinnt um tíu verkefnum það sem af er degi, flestum tengdum foktjóni.
Samgöngur raskast. Vegum hefur víða verið lokað og öllu flugi til og frá Akureyri, Egilsstöðum, Ísafirði og Vestmannaeyjum hefur verið aflýst. Þá verður ekki flogið til Færeyja, Kaupmannahafnar og Barcelona.
Flestum ferðum Strætó á milli landshluta hefur verið aflýst.
Veðrið á að ganga niður seint í dag og í kvöld, fyrst suðvestanlands - en fleiri lægðir eru í kortunum.
